Jeanne-Louise Sauveterre

**Jeanne-Louise Marguerite Astride Sauveterre** var en arsisk *petit princesse* av Ars, og elskeren til kansler Armand du Ville Juno. Hun var datter av fyrst Henri Sauveterre og hans hustru Émilie, og dermed den eldre søsteren til Adèle og Mathys Sauveterre. Sammen med elskeren Armand fikk hun den uekte datteren Edmonde – en jente som ble myrdet i komplottet mot Armand.

Hun var en deltager på kammerpike-programmet ved Etiketteskolen i Le Ryxân, og ble kjent som den "diplomstudine ved Etiketteskolen i den keiserlige hovedstad". Som diplomstudine hadde hun bestått eksamener ved Etiketteskolen med glans – en studine som ikke gjorde dette ville bare få tittelen "studine ved Etiketteskolen i den keiserlige hovedstad". Dette gjorde Jeanne-Louise dermed mer kvalifisert til en jobb ved det keiserlige hoff enn hennes medstudiner. Hun konkurrerte sammen med en rekke andre ungpiker om plassen ved keiserinne Maries side som hennes kammertjener etter at hun sikret seg tronen i 1389 A.Æ.

Som kommertjener hos keiserinnen, opererte Jeanne-Louise som hennes private øyne og ører blant tjenerstaben. Marie fikk henne dessuten til å innlede et forhold med du Ville Juno for å holde ham og hans affærer under oppsikt. Hun var vakker og yndig, og kunne lure Armand inn i en falsk trygghet ved å spille uvitende.

Hun avskydde imidlertid den over 30 år eldre elskeren sin, og måtte derfor være diskré når hun møtte sin andre elsker, markien av Telbirg, for hemmelige stevnemøter. Markien og kansleren var likevel ikke de eneste elskerne hun hadde, og i en tid hvor en kvinne skulle være skikkelig og jomfru før ekteskapet, var Jeanne-Louise en skandaløs kvinne; hun hadde hatt to tidligere romanser: med sin fetter Éloi Ignace og med visehertug Philippe Flisemperur – et medlem av den uekte keiserlinjen gjennom Vedastus III.

Hennes liv ble publisert i boken kjent som *J.-L. Sauveterres erindringer. En gjenfortelling av den turbulente tiden under keiserinnene* av Hervé Gagnon. Boken har tatt hennes memoarer i forskjellige dagbøker og lagt dem ut i en dramatisk romanse. Samtidig foretok Gagnon intervjuer med mennesker som kjente henne. Samtidig tar den et politisk standpunkt i sin kritikk av keiserinnene Montansier og Marie Bedrageren.

## ***Biografi***

### **Temming**

* Is

Født som en del av den høyere adelsstanden, hadde Jeanne-Louise flere privilegier om hva hun ønsket å bruke kreftene sine til. Som en arsisk kvinne fikk hun likevel ikke en god oppfølging, og kunne ikke bruke dem til stort annet enn å blåse en kald luft.

### **Tidlig liv**

Født og oppvokst i Ville Bérenger, var Jeanne-Louise den eldste jenten i en voksende søskenflokk på tre. Som jente fikk hun ikke den oppfølging og lære som gutter fikk. Hun fikk en mild utdanning til å kunne lese bøker og skrive navnet sitt. Da hennes bror Mathys ble født i 1380 A.Æ. beordret keiserinne Montansier og hennes rådgiver deres foreldres død, og fikk sin svoger Ugène Vidal til å bringe broren til den lille byen Sonvaldents. Hun så aldri broren sin igjen etter dette.

Ettersom Vidal var for opptatt med å holde Mathys under oppsikt, ble Jeanne-Louise og søsteren Adèle tatt hånd om av to formyndere som jobbet for Vidal. Hennes formyndere brøt totalt hennes kontakt med omverdenen, og tillot kun en liten skare av personer å holde henne med selskap – blant disse var hennes fetter Éloi Ignace. Formynderen Aymeric Ignace prøvde å arrangere et ekteskap mellom dem, og dermed gjøre en sønn av Jeanne-Louise arving til fyrstedømmet. En slik fødsel ville styrke Aymerics egen sosiale posisjon og utmanøvrere Ugène Vidal. Romansen varte i to år, men det er ukjent om Éloi gjorde noen videre framrykk mot henne. Selv om Jeanne-Louise i sine memoarer hinter om at hun prøvde å kysse ham. Med tiden ble hun likevel lei av det hele, og ba sin formynder Éric Gérard hjelpe henne. Da han ble klar over Aymerics planer, tok Éric affære og fikk ham drept: han brøt forholdet mellom Jeanne-Louise og Éloi.

Éric tok ikke pent på hele situasjonen, og bestemte seg for å sende Jeanne-Louise til hovedstaden – til Etiketteskolen.

### **Etiketteskolen**

Som mange ungpiker på sin tid, ble Jeanne-Louise sendt til hovedstaden for å ta del på Etiketteskolen. Catherine I hadde etablert skolen for å få kvinner inn på arbeidsmarkedet slik at de kunne komme seg fram i samfunnet slik menn hadde gjort i et årtusen.

Ved Etiketteskolen lærte Jeanne-Louise å lese og tolke offentlige dokumenter, skrive og rekne: dette kunne gi henne jobb som sekretær. Hun kunne ved utgangen av kammerpikeprogrammet dessuten sy, og hadde utviklet et øye for hva som var estetisk pent hva angikk antrekk; disse kunnskapene ga henne muligheten til å fungere som kammertjener. Hun gjennomgikk også flere historietimer og timer om politikk og samfunnsorganisering, hvilket ga henne en viss oversikt over det politiske bildet i keiserriket – om enn i Tussarix' favør. På fritiden tok hun også timer innenfor diskusjon og politisk filosofi.

Hun hadde gått gjennom en hard barndom, og visste at for å kunne få en prominent jobb, måtte hun oppnå tittelen "diplomstudine" for ikke å havne tilbake i Ville Bérenger og hennes formyndere. Hennes gode resultater fra Etiketteskolen kombinert med sjarm og lidenskap til å lære, var nok til å få keiserinne Marie til å velge Jeanne-Louise personlig som hennes kammerpike.

## ***Trivia***

1. *Jeanne* er den franske kvinneformen av *John*, som betyr "Gud er nådig".
2. *Louise* er den franske feminine formen av *Ludwig*, som kommer fra det germanske *Chlodovech,*som er komponert med elementene *hlud* "berømt" and *wig* "krig, kamp".
3. *Marguerite* er den franske formen av *Margaret*, som er avledet av det latinske *Margarita*, som kommer fra det greske μαργαριτης*(margarites)* "perle".
4. *Astride* er den franske varianten av det gammelnordiske *Ástríðr*, sammensatt av navneelementene *áss* "gud" og *fríðr* "vakker, elsket".
5. *Sauveterre* kommer fra navnet på flere byer i Frankrike, avledet av de franske navneelementene *sauve* "trygt" og *terre* "land, jord".